CELEX: 32015D1157
Language: et
Date: 2015-07-14 00:00:00
Title: Nõukogu otsus (EL) 2015/1157, 14. juuli 2015, millega määratakse kindlaks Euroopa Majandus- ja Sotsiaalkomitee koosseis

15.7.2015   
            
            
               ET
            
            
               Euroopa Liidu Teataja
            
            
               L 187/28
            
         NÕUKOGU OTSUS (EL) 2015/1157,
   14. juuli 2015,
   millega määratakse kindlaks Euroopa Majandus- ja Sotsiaalkomitee koosseis
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 301,
   võttes arvesse Euroopa Aatomienergiaühenduse asutamislepingut, eriti selle artiklit 106a,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Liidu toimimise lepingu (ELi toimimise leping) artiklis 300 on sätestatud Euroopa Majandus- ja Sotsiaalkomitee koosseisu kindlaksmääramise eeskirjad.
            
         
               (2)
            
            
               ELi toimimise lepingu artiklis 301 on sätestatud, et Euroopa Majandus- ja Sotsiaalkomitee koosseisu määrab kindlaks nõukogu. Liikmete arv ei või olla suurem kui 350.
            
         
               (3)
            
            
               Euroopa Majandus- ja Sotsiaalkomitee koosseisu praegust tasakaalu tuleks püüda võimaluse piires säilitada, kuna see on saavutatud järjestikuste valitsustevaheliste konverentside tulemusena.
            
         
               (4)
            
            
               Käesolev otsus on oma olemuselt üleminekuotsus, kuna see võetakse vastu selleks, et käsitleda konkreetset õiguslikku probleemi, nimelt lahknevust Euroopa Majandus- ja Sotsiaalkomitee liikmete koguarvu (mis tuleneb eespool nimetatud järjestikustest valitsustevahelistest konverentsidest) ja ELi toimimise lepingu artiklis 301 sätestatud suurima liikmete arvu vahel.
            
         
               (5)
            
            
               Käesolev otsus võetakse vastu praegu Euroopa Majandus- ja Sotsiaalkomiteega seotud spetsiifiliste asjaolude kontekstis ning see ei loo pretsedenti ühegi institutsiooni koosseisu jaoks.
            
         
               (6)
            
            
               Nõukogu vaatab komisjoni ettepaneku põhjal käesoleva otsuse aegsasti läbi enne komitee 2020. aastal algavat ametiaega või igal juhul järgmist laienemist silmas pidades.
            
         
               (7)
            
            
               Läbivaatamine põhineb praeguse otsuse tulemusel, nimelt peetakse kinni praegusest muudatusest huvitatud liikmesriikidele käesolevas otsuses ette nähtud liikmekohtade arvust. Selle läbivaatamise tulemusel ei kohaldata liikmekohtade täiendavat vähendamist praegusest otsusest mõjutatud liikmesriikide suhtes.
            
         
               (8)
            
            
               Selleks et Euroopa Majandus- ja Sotsiaalkomitee saaks Horvaatia ühinemisakti artikli 23 kohase koosseisu säilitada kuni selle praeguste liikmete ametiaja lõpuni, tuleks käesoleva otsuse jõustumine kuni kõnealuse kuupäevani edasi lükata,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Majandus- ja Sotsiaalkomitee liikmete arv on järgmine:
   
               Belgia
            
            
               12
            
         
               Bulgaaria
            
            
               12
            
         
               Tšehhi Vabariik
            
            
               12
            
         
               Taani
            
            
               9
            
         
               Saksamaa
            
            
               24
            
         
               Eesti
            
            
               6
            
         
               Iirimaa
            
            
               9
            
         
               Kreeka
            
            
               12
            
         
               Hispaania
            
            
               21
            
         
               Prantsusmaa
            
            
               24
            
         
               Horvaatia
            
            
               9
            
         
               Itaalia
            
            
               24
            
         
               Küpros
            
            
               5
            
         
               Läti
            
            
               7
            
         
               Leedu
            
            
               9
            
         
               Luksemburg
            
            
               5
            
         
               Ungari
            
            
               12
            
         
               Malta
            
            
               5
            
         
               Madalmaad
            
            
               12
            
         
               Austria
            
            
               12
            
         
               Poola
            
            
               21
            
         
               Portugal
            
            
               12
            
         
               Rumeenia
            
            
               15
            
         
               Sloveenia
            
            
               7
            
         
               Slovakkia
            
            
               9
            
         
               Soome
            
            
               9
            
         
               Rootsi
            
            
               12
            
         
               Ühendkuningriik
            
            
               24.
            
         Artikkel 2
   Käesolev otsus jõustub selle Euroopa Liidu Teatajas avaldamise kuupäeval.
   Seda kohaldatakse alates 21. septembrist 2015.
   
      Brüssel, 14. juuli 2015
      
         
            Nõukogu nimel
         
         
            eesistuja
         
         Pierre GRAMEGNA